
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1355 

2 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών ειδικής γνωμοδοτικής επιτροπής επί 
αιτημάτων υπαγωγής στην άοπλη θητεία ή την 
εναλλακτική πολιτική - κοινωνική υπηρεσία. 1 

Συγκρότηση Υπηρεσιακού Συμβουλίου του Υπουργεί¬ 
ου Ανάπτυξης (Γενική Γραμματεία Εμπορίου - Γενι¬ 
κή Γραμματεία Καταναλωτή). 2 

Συμπλήρωση της Υ4α/258/1996 απόφασης του 
Υπουργού Υγείας και Πρόνοιας «Αναγνώριση Κέ¬ 
ντρων κατάλληλων για την εμφύτευση Βηματοδό¬ 
τη» . 3 

Τροποποίηση της υπ’ αριθμ. 280262/2003 (Β' 1874) 
κοινής υπουργικής απόφασης των Υπουργών Εσω¬ 
τερικών, Δημόσιας Διοίκησης και Αποκέντρωσης 
και Αγροτικής Ανάπτυξης και Τροφίμων «Όροι και 
προϋποθέσεις χορήγησης άδειας ίδρυσης και λει¬ 
τουργίας καταφυγίων αδέσποτων ζώων συντρο¬ 
φιάς» . 4 

Έγκριση αμοιβής οινολογικών εργασιών περιόδου 
2004-2005. 5 

Καθιέρωση εργασίας νυκτερινής καθώς και κατά τις 
Κυ ριακές και Αργίες για το πρόσωπικό με σχέση ερ¬ 
γασίας ιδιωτικού δικαίου ορισμένου χρόνου της 
Ελληνικής Αστυνομίας. 0 

Καθιέρωση υπερωριακής εργασίας σε υπαλλήλους 
της Κοινότητας Σαρωνίδας Ν. Αττικής. 7 

Επικύρωση του Οργανισμού Εσωτερικής Υπηρεσίας 
(Ο.Ε.Υ) του 1ου Δημοτικού Παιδικού Σταθμού Φι¬ 
λοθέης Άρτας. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 2/22161/0022/ 
9.8.2004 κοινή υπουργική απόφαση. 9 


ΑΠΟΦΑΣΕΙ Σ 

Αριθ. Φ.420/6/81380 Σ.244 (1) 

Ορισμός μελών ειδικής γνωμοδοτικής επιτροπής επί αι¬ 
τημάτων υπαγωγής στην άοπλη θητεία ή την εναλλα¬ 
κτική πολιτική - κοινωνική υπηρεσία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ- 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις των παραγράφων 1 και 2 του άρθρου 20 
του Ν. 2510/1997 «Ρύθμιση στρατιωτικών υποχρεώσεων 
ορισμένων κατηγοριών στρατευσίμων, ανυποτάκτων και 
οπλιτών, τροποποίηση διατάξεων της στρατολογικής νο¬ 
μοθεσίας, καθιέρωση εναλλακτικής υπηρεσίας και άλλες 
διατάξεις» (ΦΕΚ136Α'). 

β) Τις διατάξειςτου άρθρου 29 Α'του Ν. 1558/1985, που 
προστέθηκε με το άρθρο 27 του Ν. 2081/1992, όπως αντι- 
καταστάθηκε με το άρθρο 1 (παρ. 2) Ν. 2469/1997. 

γ) Τις διατάξεις του άρθρου 2 του Ν. 2993/2002 (ΦΕΚ 58 
τ. Α') «Τροποποίηση διατάξεων του Κώδικα Οργανισμού 
Δικαστηρίων και κατάστασης δικαστικών λειτουργών 
(Κ.Ν. 1756/1988) και του Κώδικα Δικαστικών Υπαλλήλων» 
(Κ.Ν. 2812/2000). 

δ) Την λήξη της θητείας της τρίτης συσταθείσας ειδικής 
γνωμοδοτικής Επιτροπής επί αιτημάτων υπαγωγής στην 
άοπλη θητεία ή την εναλλακτική πολιτική-κοινωνική υπη¬ 
ρεσία. 

δ) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

1. Λόγω λήξης της θητείας της Επιτροπής που συγκρο¬ 
τήθηκε με τη Φ. 420/100/4342/Σ. 78/20 Μάίου 2002 κοινή 
απόφαση των Υπουργών Εθνικής Άμυνας, Οικονομίας και 
Οικονομικών και Εθνικής Παιδείας και Θρησκευμάτων 
«Ορισμός μελών ειδικής γνωμοδοτικής Επιτροπής επί αι¬ 
τημάτων υπαγωγής στην άοπλη θητεία ή την εναλλακτική 
πολιτική - κοινωνική υπηρεσία», (ΦΕΚ 648/24 Μάίου 2002 
Β') ως μέλη της προβλεπόμενης από την παρ. 1 του άρ- 

θρου 20του Ν. 2510/1997 (ΦΕΚ 136Α'), ειδικής γνωμοδο- 
τικής επιτροπής, για δύο έτη από την επόμενη της λήξης 
της θητείας της υφιστάμενης, ορίζουμε: 

α) Τακτικά: 

(1) Ευστράτιο Ηλιαδέλη, Πάρεδρο του Νομικού Συμ¬ 
βουλίου του Κράτους, ως Πρόεδρο. 

(2) Ηλία Μπεζεβέγκη, Καθηγητή του Τμήματος Φιλοσο¬ 
φίας, Παιδαγωγικής και Ψυχολογίας του Πανεπιστημίου 
Αθηνών. 

(3) Βασίλειο Αλεβίζο, Αναπληρωτή Καθηγητή Ψυχια¬ 
τρικής του Πανεπιστημίου Αθηνών. 

(4) Αντισυνταγματάρχη Στρατολογικού Σώματος Κου- 
τσούκο Αθανάσιο. 

(5) Ταγματάρχη Υγειονομικού (Ιατρό) Παντελή Λαζαρί- 
δη ως μέλη. 

β) Αναπληρωματικά: 

(1) Αδαμαντία Καπετανάκη, Πάρεδρο του Νομικού Συμ¬ 
βουλίου του Κράτους ως Πρόεδρο. 

(2) ΧρύσαΧατζηχρήστου ΚαθηγήτριατουΤμήματος Φι¬ 
λοσοφίας, Παιδαγωγικής και Ψυχολογίας του Πανεπι¬ 
στημίου Αθηνών. 

(3) Αναστασία Καλατζή-Αζίζη Καθηγήτρια του Τμήμα¬ 
τος Φιλοσοφίας Παιδαγωγικής και Ψυχολογίας του Πα¬ 
νεπιστημίου Αθηνών. 

(4) Αντισυνταγματάρχη Στρατολογικού Σώματος Ιωάν¬ 
νη Μάνο. 

(5) Επισμηναγό Υγειονομικού Σώματος (Ιατρό) Ανδρέα 
Δετζώρτζη. 

2. Καθήκοντα Γραμματέα της επιτροπής εκτελεί κατώ¬ 
τερος αξιωματικός της Διεύθυνσης Στρατολογικού ΓΕΕ- 
ΘΑ, ο οποίος ορίζεται από τον πρόεδρό της, προετοιμά¬ 
ζει τους σχετικούς φακέλους και τηρεί πρακτικά των συ¬ 
νεδριάσεων. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Αθήνα, 1 Σεπτεμβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΓΕΩΡΓΙΟΣΑΛΟΓΟΣΚΟΥΦΗΣ ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθ. Β1-3764 (2) 

Συγκρότηση Υπηρεσιακού Συμβουλίου του Υπουργείου 

Ανάπτυξης (Γενική Γραμματεία Εμπορίου - Γενική 

Γ ραμματεία Καταναλωτή). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις : 

1. Των άρθρων 9 και 11 παρ. 5 και 7 του Ν.3260/2004 
(Φ.Ε.Κ. 151 /Α'). 

2. Του Π.Δ/τος 397/1988 (ΦΕΚ 185/Α) «Οργανισμός του 
Υπουργείου Εμπορίου», όπως τροποποιήθηκε και ισχύει. 

3. Του Π.Δ/τος 197 (Φ.Ε.Κ. 165/Α) Σύσταση Γενικής 
Γραμματείας Καταναλωτή και καθορισμός των αρμοδιο¬ 
τήτων της. 

4. Της παραγράφου Β4του άρθρου 40 του Ν. 1884/1990 
(Φ.Ε.Κ. 81/Α'). 

5. Του άρθρου 6του Ν. 2839/2000 (Φ.Ε.Κ. 196/Α'). 


6 . Την υπ’ αριθμ. Β1 -1732/3.4.1999 απόφαση σύστασης 
του Υπηρεσιακού Συμβουλίου του Υπουργείου Ανάπτυ¬ 
ξης (Γ ενική Γ ραμματεία Εμπορίου-Γ ενική Γ ραμματεία Κα¬ 
ταναλωτή), (Φ.Ε.Κ. 353/Β/13.4.1999). 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το Υπηρεσιακό Συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στο Υπουργείο Ανάπτυξης (Γενική 
Γ ραμματεία Εμπορίου-Γ ενική Γ ραμματεία Καταναλωτή) 
πενταμελές Υπηρεσιακό Συμβούλιο, αρμόδιο για όλο το 
προσωπικό του Υπουργείου, ως εξής: 

α) Τρείς (3) μόνιμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Υπηρεσιακού 
Συμβουλίου και υπηρετούν στο Νομό Αττικής, με τους 
αναπληρωτές τους. Ένα τουλάχιστον από τα τακτικά μέ¬ 
λη και ένα από τα αναπληρωματικά θα είναι διαφορετικού 
φύλου από τα λοιπά. 

β) Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α' τακτικά μέλη της παρ. 1 ορίζονται 
από τον Υπουργό από υπαλλήλους που πληρούν τις προϋ¬ 
ποθέσεις να επιλεγούν ως προϊστάμενοι διευθύνσεων σύμ¬ 
φωνα με τις διατάξεις του άρθρου 11 του Ν. 3260/2004. 

3. Τα υπό στοιχεία α' αναπληρωματικά μέλη της παρ. 
1 της παρούσης ορίζονται από τον Υπουργό από υπαλ¬ 
λήλους που έχουν επιλεγεί ως προϊστάμενοι διευθύν¬ 
σεων. 

4. Με την απόφαση ορισμού των μελών του Υπηρεσια¬ 
κού Συμβουλίου ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της υπηρεσίας. 

6 . Η θητεία των μελώντου Υπηρεσιακού Συμβουλίου εί¬ 
ναι διετής. 

7. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων με¬ 
τέχουν οι δύο αιρετοί εκπρόσωποι του προσωπικού με 
σύμβαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2004 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. Υ4ε/οικ.86671 (3) 

Συμπλήρωση της Υ4α/258/1996 απόφασης του Υπουρ¬ 
γού Υγείας και Πρόνοιας «Αναγνώριση Κέντρων κα¬ 
τάλληλων για την εμφύτευση Βηματοδότη». 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 53 του Ν. 2071/1992 (ΦΕΚ 

123 Α/92) «Εκσυγχρονισμός και Οργάνωση Συστήματος 
Υγείας». 

2. Τις διατάξεις της παρ. 1 του άρθρου 2 του Ν. 
2469/1997 (ΦΕΚ 38 Α') και το γεγονός ότι από την εφαρ¬ 
μογή της παρούσας απόφασης δεν προκαλείται επί 
πλέον δαπάνη σε βάρος του Κρατικού προϋπολογι¬ 
σμού. 

3. Την υπ’ αριθμ. Υ4α/3568/15.5.1995 (ΦΕΚ 117/Β/1995) 
απόφαση του Υπουργού Υγείας και Πρόνοιας «Καθορι¬ 
σμός όρων και προϋποθέσεων τοποθέτησης βηματοδότη 
σε ασθενείς». 

4. Την υπ’ αριθμ. Υ1(ΦΕΚ 513/Β/2004) απόφαση του 
Πρωθυπουργού «Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων». 

5. Το υπ’ αριθμ. 121/2004 Π.Δ. (ΦΕΚ 84/Α/2004) «Διορι¬ 
σμός Υπουργών και Υφυπουργών». 

6 . Την υπ’ αριθμ. 8174/12.8.2004 απόφαση της Εκτελε¬ 
στικής Επιτροπής του ΚΕΣΥ. 

7. Την υπ’ αριθμ. 27304/2004 (ΦΕΚ517/Β/2004) απόφα¬ 
ση «Ανάθεση αρμοδιοτήτων στους Υφυπουργούς Υγείας 
και Κοινωνικής Αλληλεγγύης Αθανάσιο Γιαννόπουλο και 
Γεώργιο Κωνσταντόπουλο», αποφασίζουμε: 

1. Τροποποιούμε και συμπληρώνουμε την παράγραφο 
Β'της υπ’ αριθμ. Υ4α/258/96 (ΦΕΚ 141/Β /1996) όπως αυ¬ 
τή τροποποιήθηκε και συμπληρώθηκε με την υπ’ αριθμ. 
Υ4α/5586/1996 (ΦΕΚ 540/Β/1996), την υπ’ αριθμ. Υ4α/258/ 
1996 (ΦΕΚ 781/Β/1996), την υπ’ αριθμ. Υ4α/12900/1996 
(ΦΕΚ 11/Β/1997), την υπ’ αριθμ. Υ4α/4380/1997 (ΦΕΚ 1005/Β/ 
1997), την υπ’ αριθμ. Υ4α/10806/1997 (ΦΕΚ 1084/Β/1997), 
την υπ’ αριθμ. Υ4α/14085/1997 (ΦΕΚ 28/Β/1998), την υπ’ 
αριθμ. Υ4α/14124/98 (ΦΕΚ 35/Β/99), την υπ’ αριθμ. 
Α1 α/15204/98/99 (ΦΕΚ84/Β/99), την υπ’ αριθμ. Υ4α/14948/ 
2000 (ΦΕΚ 96/Β/2001), την υπ’ αριθμ. Υ4α/9016/2001 
(ΦΕΚ 855/Β/2001), την υπ’ αριθμ. Υ4α/19238γπ/2001 
(ΦΕΚ 1566/Β/2001), τις υπ’ αριθμ. Υ4α/73848/23.7.2002 
και Υ4α/οικ.75715/30.7.2002 (ΦΕΚ 1024/Β/2002) την υπ’ 
αριθμ. Υ4ε/οικ.67888/11.7.2003 (ΦΕΚ 1010/Β/2003), την 
υπ’ αριθμ. Υ4α/οικ. 127008/2003 (ΦΕΚ 1967/Β/2003), 
την υπ’ αριθμ. Υ4ε/οικ. 31070/22.4.2004 (ΦΕΚ 548/Β/ 
2004) και την Υ4ε/οικ. 80080 (ΦΕΚ) αποφάσεις ως ακο¬ 
λούθως: 

Β. Κέντρα κατάλληλα για εμφύτευση μόνιμου βηματο¬ 
δότη: 

51. Ιδιωτική κλινική «ΙΑΤΡΙΚΟ ΑΘΗΝΩΝ - ΚΛΙΝΙΚΗ 
ΨΥΧΙΚΟΥ» με Επιστημονικά Υπεύθυνο για την εκτέλε¬ 
ση της εν λόγω ιατρικής πράξης τον Παναγιώτη Γυ- 
φτάκη. 

Σε περίπτωση αποχώρησης για οποιοδήποτε λόγο του 
ανωτέρω υπεύθυνου Παναγιώτη Γυφτάκη για την εμφύ¬ 
τευση μόνιμου βηματοδότη, αίρεται αυτοδίκαια και η 
άδεια καταλληλότητας της ιδ. κλινικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2004 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 


Αριθ. 286398 (4) 

Τροποποίηση της υπ’ αριθμ. 280262/2003 (Β' 1874) κοι¬ 
νής υπουργικής απόφασης των Υπουργών Εσωτερι¬ 
κών, Δημόσιας Διοίκησης και Αποκέντρωσης και 
Αγροτικής Ανάπτυξης και Τροφίμων «Όροι και προϋ¬ 
ποθέσεις χορήγησης άδειας ίδρυσης και λειτουργίας 
καταφυγίων αδέσποτων ζώων συντροφιάς». 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις: 

α) Του άρθρου 7 παρ. 3β του Ν. 3170/2003 «ζώα συ¬ 
ντροφιάς, αδέσποτα ζώα συντροφιάς και άλλες διατά¬ 
ξεις» (ΑΊ 91). 

β) Του άρθρου δεύτερου του Ν. 2017/1992 «Κύρωση 
της Ευρωπαϊκής Σύμβασης για την προστασία των ζώων 
συντροφιάς» (Α' 31). 

γ) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), όπως το άρθρο αυτό προ¬ 
στέθηκε με το άρθρο 27του Ν. 2081/1992 «γιατον εκσυγ¬ 
χρονισμό των επαγγελματικών οργανώσεων, των εμπό¬ 
ρων, βιοτεχνών και λοιπών επαγγελματιών και άλλες δια¬ 
τάξεις» (ΑΊ54) και τροποποιήθηκε με το άρθρο 1 παρ. 2α 
του Ν. 2469/1997 «περιορισμός και βελτίωση της αποτε- 
λεσματικότητας των κρατικών δαπανών και άλλες διατά¬ 
ξεις» (Α'38). 

δ) Την υπ’ αριθμ. 230642/23.3.2004 (Β' 525) κοινή από¬ 
φαση του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στους 
Υφυπουργούς Αγροτικής Ανάπτυξης και Τροφίμων Ευάγ¬ 
γελο Μπασιάκο και Αλέξανδρο Κοντό» , όπως διορθώθη¬ 
κε (Β' 553). 

ε) Την υπ’ αριθμ. ΔΙΔΚ/Φ. 1/2/6139/24.3.2004 (Β' 527) 
κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης». 

στ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο μόνο 

Το άρθρο 5 «Μεταβατικές διατάξεις» της υπ’ αριθμ. 
280262/2003 (Β' 1874) κοινής υπουργικής απόφασης των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Αγροτικής Ανάπτυξης και Τροφίμων «Όροι 
και προϋποθέσεις χορήγησης άδειας ίδρυσης και λει¬ 
τουργίας καταφυγίων αδέσποτων ζώων συντροφιάς» 
τροποποιείται ως ακολούθως: 

«Τα ήδη λειτουργούντα κυνοκομεία πρέπει να συμμορ¬ 
φωθούν προς τις διατάξεις της παρούσας απόφασης, μέ¬ 
χρι τις 28.2.2005 το βραδύτερο». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2004 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

Θ. ΝΑΚΟΣ ΑΛ. ΚΟΝΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ. 285872 (5) 

Έγκριση αμοιβής οινολογικών εργασιών περιόδου 
2004-2005. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) του άρθρου 29Α του Ν. 1558/1985 «Κυβέρνηση 
και Κυβερνητικά Όργανα» (Α 137), όπως το άρθρο αυ¬ 
τό προστέθηκε με το άρθρο 27 του Ν. 2081/1992 «ρύθ¬ 
μιση του θεσμού των επιμελητηρίων, τροποποίηση 
διατάξεων του Ν. 1712/1987 για τον εκσυγχρονισμό 
των επαγγελματικών οργανώσεων των εμπόρων, βιο- 
τεχνών και λοιπών επαγγελματιών και άλλες διατάξεις 
(Α' 154) και τροποποιήθηκε μετηνπαρ. 2α του άρθρου 
1 του Ν. 2469/1997 περιορισμός και βελτίωση της απο- 
τελεσματικότητας των κρατικών δαπανών και άλλες 
διατάξεις (Α 38)». 

β) Του άρθρου 5 παρ. 3 του Β.Δ/τος 641/1970 «Περί 
ιδρύσεως και λειτουργίας των οινολογικών εργαστη¬ 
ρίων». 

γ) Του Π.Δ/τος 105 81/2002 «Συγχώνευση Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών (Α 57)». 

2. Το από 12.7.2004 πρακτικό της Γενικής Συνέλευσης 
της Ένωσης Ελλήνων Οινολόγων. 

3. Την υπ’ αριθμ. 14650/ΔΙΟΕ85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών με θέμα «καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 519/Β/ 

17.3.2004) . 

4. Την υπ’ αριθμ. 230642/15.3.2004 (ΦΕΚ 525/Β/ 

23.3.2004) απόφαση του Πρωθυπουργού και Υπουργού 
Αγροτικής Ανάπτυξης και Τροφίμων «Ανάθεση αρμοδιο¬ 
τήτων στους Υφυπουργούς Αγροτικής Ανάπτυξης και 
Τροφίμων Ευάγγελλο Μπασιάκο και Αλέξανδρο Κοντό» 
όπως διορθώθηκε στο ΦΕΚ Β 553. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Εγκρίνουμε τιμές των διαφόρων οινολογικών εργα¬ 
σιών για την οινοποιητική περίοδο 2004-2005 ως ακολού¬ 
θως: 

για τις αναλύσεις γλεύκους καθώς και του οίνου που 
παράγεται από το γλεύκος αυτό και για κάθε εξέταση, 
σε μηδέν κόμμα μηδέν σαράντα εννέα (0,049) ευρώ 
ανά λίτρο ή τέσσερα κόμμα ενενήντα (4,90) ευρώ ανά 
εκατόλιτρο και με ελάχιστη τιμή ανά δείγμα τα τρια- 
νταένα κόμμα εβδομήντα (31,70) ευρώ. Στηντιμή περι¬ 
λαμβάνονται η αξία των απαραίτητων αντιδραστηρίων 
που χρησιμοποιούνται κατά την ανάλυση καθώς και 
των οινολογικών ουσιών που χορηγούνται στον ενδια¬ 
φερόμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΔΑΜ ΡΕΓΚΟΥΖΑΣ ΕΥΑΓΓΕΛΟΣ ΜΠΑΣΙΑΚΟΣ 


Αριθ. 6481/1/710/1 λ (6) 

Καθιέρωση εργασίας νυκτερινής καθώς και κατά τις Κυ¬ 
ριακές και Αργίες για το προσωπικό με σχέση εργα¬ 
σίας ιδιωτικού δικαίου ορισμένου χρόνου της Ελληνι¬ 
κής Αστυνομίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξειςτου Ν. 2800/2000 «Αναδιάρθρωση Υπη¬ 
ρεσιών Υ.Δ.Τ., σύσταση Αρχηγείου Ελλην. Αστυνομίας 
και άλλες διατάξεις», καθώς και του Π.Δ. 14/2001 (ΦΕΚ12 
τ.Α') «Οργάνωση Υπηρεσιών Ελληνικής Αστυνομίας όπως 
τροποποιήθηκαν με τις διατάξειςτου Π.Δ. 20/24.1.2002. 

2. Τις διατάξειςτου άρθρου 16του Ν. 3205/2003 (ΦΕΚ 
297 τ.Α' «Μισθολογικές ρυθμίσεις λειτουργών και υπαλ¬ 
λήλων του Δημοσίου , Ν.Π.Δ.Δ. καιΟ.Τ.Α...». 

3. Τις διατάξειςτου Ν. 2362/1995 (ΦΕΚ Α'247) «ΠερίΔη¬ 
μοσίου Λογιστικού Ελέγχου των δαπανών του Κράτους 
κ.λπ.». 

4. Την υπ’ αριθμ. 2/7093/0022/5.2.2004 κοινή υπουργική 
απόφαση «Επέκταση των διατάξεων του Ν. 3205/2003 
στο προσωπικό με σχέση εργασίας ιδιωτικού δικαίου που 
ασχολείται στο Δημόσιο, Ν.Π.Δ.Δ. καιΟ.Τ.Α. (ΦΕΚ215/Β7 

5.2.2004). 

5. Τις διατάξεις του Π.Δ. 394/2001 (ΦΕΚ 274/Α') «Περί 
χρόνου εργασίας προσωπικού της ΕΛ.ΑΣ.». 

6 . Την υπ’αριθμ. 9151/10.8.2004 Εγκριτική απόφαση 
της Νομαρχίας Αθηνών, που αφορά άδεια εργασίας του 
προσωπικού (103 άτομα) με σύμβαση εργασίας ιδιωτικού 
δικαίου ορισμένου χρόνου κατά τις Κυριακές και Αργίες. 

7. Την υπ’ αριθμ. 43979/12.8.2004 απόφαση Υπουργού 
Οικονομίας και Οικονομικών, σύμφωνα με την οποία προ- 
καλείται δαπάνη για νυκτερινή εργασία του ανωτέρω 
προσωπικού καθώς και για απασχόληση Κυριακών και 
Αργιών εντός των ορίων της υποχρεωτικής εβδομαδιαίας 
εργασίας αλλά και πέραν αυτών για το χρονικό διάστημα 
από 1.7.2004 μέχρι 30.9.2004 ποσού των πενήντα τεσσά¬ 
ρων χιλιάδων εκατόν δέκα έξι ευρώ (54.116,00 €) που θα 
καλυφθεί από τις γραμμένες πιστώσεις του ΚΑΕ 0512 του 
φοϋπολογισμού εξόδων Ε.Φ.43-690 «Δαπάνες προετοι¬ 
μασίες και διεξαγωγής των Ολυμπιακών Αγώνων 2004». 

9. Το γεγονός ότι το προσωπικό που προσλήφθηκε με 
σχέση εργασίας Ιδιωτικού Δικαίου ορισμένου χρόνου 
διάρκειας έως 4 μηνών και όχι πέραν της 30.9.2004 για τις 
ανάγκες Υπηρεσιών της Ελληνικής Αστυνομίας (Δ/νση 
Υγειονομικού, Δ/νση Τροχαίας, Δ.ΔΑΣ) λόγω αυξημένων 
υπηρεσιακών αναγκών ενόψει της διεξαγωγής των Ολυ¬ 
μπιακών Αγώνων κρίνεται αναγκαία η απασχόληση του 
κατά τις νυκτερινές ώρες καθώς και κατάτις Κυριακές και 
Αργίες σύμφωνα και με το ωράριο λειτουργίας των Υπη¬ 
ρεσιών, αποφασίζουμε: 

Καθορίζουμε το ανώτατο όριο σε αριθμό των υπαλλή¬ 
λων με σχέση εργασίας ιδιωτικού δικαίου ορισμένου χρό¬ 
νου που υπηρετούν για κάλυψη αναγκών Υπηρεσιών της 
Ελληνικής Αστυνομίας κατά τη διάρκεια των Ολυμπιακών 
Αγώνων, που μπορεί να εργάζεται νυκτερινές ώρες και 
Κυριακές και Αργίες εντός των ορίων της υποχρεωτικής 
εβδομαδιαίας εργασίας αλλά και πέραν αυτών, ως εξής : 

1) 97 άτομα (40 Νοσηλευτές -ΒΝοσηλευτών, 57 Εργα- 
τοτεχνίτες) για απασχόληση κατάτις νυκτερινές ώρες κα¬ 
θώς και κατάτις Κυριακές και Αργίες εντός των ορίων της 
υποχρεωτικής εβδομαδιαίας εργασίας (37,5 ώρες), έως 
30.9.2004 ημερομηνία λήξης συμβάσεων. 

2) 103 άτομα (6 Μεταφραοτές,40 Νοσηλευτές-Β Νοση¬ 
λευτών, 57 Εργατοτεχνίτες) για απασχόληση κατά τις Κυ¬ 
ριακές και Αργίες πέραν των ορίων της υποχρεωτικής 
εβδομαδιαίας εργασίας και μέχρι 16 ώρες κατ’άτομο το 
μήνα έως 30.9.2004. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Σεπτεμβρίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 1898 (7) 

Καθιέρωση υπερωριακής εργασίας σε υπαλλήλους της 

Κοινότητας Σαρωνίδας Ν. Αττικής. 

Ο ΠΡΟΕΔΡΟΣ 

ΚΟΙΝΟΤΗΤΑΣ ΣΑΡΩΝΙΔΑΣ Ν. ΑΤΤΙΚΗΣ 

Έχοντας υπόψη: 

1. Το άρθρο 114 του Π.Δ. 410/1995. 

2. Τον Ν. 3205/2004 «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ. και Ο.Τ.Α., 
μονίμων στελεχών των Ενόπλων Δυνάμεων και αντιστοί¬ 
χων της Ελληνικής Αστυνομίας, του Πυροσβεστικού και 
Λιμενικού Σώματος και άλλες συναφείς διατάξεις». 

3. Το γεγονός ότι στον προϋπολογισμό της Κοινότητας 
υπάρχει η ανάλογη πίστωση στους κωδικούς. 

4. Το γεγονός ότι οι ανάγκες της Κοινότητας επιβάλουν 
την καθιέρωση της υπερωριακής εργασίας με αμοιβή κα¬ 
τά τις απογευματινές ώρες, κατά τις Κυριακές και εξαιρέ¬ 
σιμες ημέρες ή κατά τις νυχτερινές ώρες, είτε προς συ¬ 
μπλήρωση της υποχρεωτικής εβδομαδιαίας εργασίας εί¬ 
τε καθ’ υπέρβαση αυτής, λόγω υπηρεσιακών αναγκών, με 
αναδρομική ισχύ ένα μήνα πριν από τη δημοσίευση στην 
Εφημερίδα της Κυβερνήσεως της απόφασης αυτής έως 

31.12.2004, αποφασίζουμε: 

Καθιερώνουμε την υπερωριακή εργασία στις παρακά¬ 
τω κατηγορίες εργαζομένων: 

Α. Δύο (2) Διοικητικούς (ΔΕ 1) 200 ΩΡΕΣ (150 Απογ. και 
50 Κυρ. - Εξαιρ.) = 1.385,00€. 

Β. Δύο (2) Οδηγούς (ΔΕ 29) 200 ΩΡΕΣ (80 Απογ. και 120 
Κυρ-Εξαιρ.) = 1.395.00 €. 

Γ. Πέντε (5) εργάτες καθαριότητας (ΥΕ 16) 200 ΩΡΕΣ 
(80 Απογ. και 120 Κυρ. - Εξαιρ.) = 1.145.00€. 

Οι παραπάνω ειδικότητες είναι αναγκαία να εργαστούν 
υπερωριακά για την αντιμετώπιση των εκτάκτων εποχια¬ 
κών και εξαιρετικών αναγκών της Υπηρεσίας. 

Εγκρίνουμε όπως οι παραπάνω εργαστούν υπερωρια- 
κώς κατά τις απογευματινές ώρες, κατά τις Κυριακές και 
εξαιρέσιμες ημέρες ή κατά τις νυχτερινές ώρες, είτε καθ’ 
υπέρβαση αυτής, λόγω υπηρεσιακών αναγκών, με ανα¬ 
δρομική ισχύ ένα μήνα πριν από τη δημοσίευση στην Εφη¬ 
μερίδα της Κυβερνήσεως της απόφασης αυτής έως 

31.12.2004. 

Η απόφαση αυτή, να δημοσιευθεί στην Εφημερίδα της 
Κυβερνήσεως και έχει αναδρομική ισχύ ένα μήνα πριν 
από την ημερομηνία δημοσίευσής της έως 31.12.2004. 

Σαρωνίδα, 31 Αυγούστου 2004 
Ο Πρόεδρος 

ΠΑΝΤΕΛΗΣ ΓΕΩΡΓΟΠΟΥΛΟΣ 


Αριθ. 8084 (8) 

Επικύρωση του Οργανισμού Εσωτερικής Υπηρεσίας 
(Ο.Ε.Υ)του 1ου Δημοτικού Παιδικού Σταθμού Φιλοθέης 
Άρτας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 2880/2001 (ΦΕΚ 9, τεύχος 
Α730.1.2001) «Πρόγραμμα Πολιτεία γιατη μεταρρύθμιση 
καιτον εκσυγχρονισμό της Δημόσιας Διοίκησης και άλλες 
διατάξεις». 

β) Του άρθρου 9του Ν. 2503/1997 (ΦΕΚ 107/1997, τεύ¬ 
χος Α') Διοίκηση, Οργάνωση, Στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

γ) Του άρθρου 12 του Ν.1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παραγράφου 5 του άρθρου 8 του 
Ν. 2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

δ) Του Ν. 1431/1984 (ΦΕΚ 46, τεύχος Α716.4.1984) 
«Ρύθμιση θεμάτων φορέων, κοινωνικής πρόνοιας-παιδι- 
κής προστασίας και άλλες διατάξεις». 

ε) Του άρθρου 26, παρ. 3του Ν. 2819/2000 (ΦΕΚ84/τεύ¬ 
χος Α715.3.2000) «Ίδρυση Εταιρίας Ολυμπιακό Χωριό 
2004, προστασία Ολυμπιακών Συμβόλων και Σημάτων και 
άλλες διατάξεις». 

στ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

η) Των Π.Δ/των 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημόσιου Τομέα», 37 Α71987 (ΦΕΚ 11/Α71987) «Μερική 
επέκταση διατάξεων που ισχύουν για τους Δημόσιους 
Υπαλλήλους και τους υπαλλήλους των άλλων Νομικών 
Προσώπων Δημοσίου Δικαίου και στους υπαλλήλους των 
Ο.Τ.Α. και προσαρμογή στις ρυθμίσεις του Ν. 1586/1986» 
και 22/1990 (ΦΕΚ 7/Α71990) «Μερική επέκταση διατάξε¬ 
ων .που ισχύουν για τους Δημόσιους Υπαλλήλους και 
τους υπαλλήλους των άλλων Νομικών Προσώπων Δημο¬ 
σίου Δικαίου και στους υπαλλήλους των Ο.Τ.Α.» όπως 
ισχύουν κάθε φορά. 

θ) Των άρθρων 26, 198 και 203 του Δ.Κ.Κ (Π.Δ. 
410/1995), όπως ισχύουν. 

ι) Του υπ’ αριθμ. 276/1985 ΠΔ/τος (ΦΕΚ 102/1986, τεύ¬ 
χος Α') «Δυναμικότητα και σύνθεση προσωπικού Κρατι¬ 
κών Παιδικών Σταθμών, Ίδρυση Βρεφικών Τμημάτων» και 
του 92/1989 Π .Δ/τος (41/1989, τεύχος Α') με το οποίο τρο¬ 
ποποιήθηκε το προηγούμενο ως προς τη δυναμικότητα 
του ανωτέρω Παιδικού Σταθμού. 

ια) Τις υπ’ αριθμ. 2813/3.6.1987 (ΦΕΚ 22/Β /28.1.1988) 
και Γ2β/5466/5.12.1988 (ΦΕΚ 900/Β71988) αποφάσεις 
των Υπουργών Προεδρίας της Κυβέρνησης και Υγείας, 
Πρόνοιας και Κοινωνικών Ασφαλίσεων σχετικά με την 
αντιστοιχία των οργανικών μονάδων διαφορετικής ονο- 

μασίας ιδρυμάτων κοινωνικής πρόνοιας εποπτευόμενων 
από το Υπουργείο Υγείας και Πρόνοιας προς τις Διευθύν¬ 
σεις, Τμήματα και αυτοτελή γραφεία και τον καθορισμό 
των κλάδων προϊσταμένων των μονάδων αυτών. 

ιβ) Την υπ’ αριθμ. 2078920/9085/0022/1989 κοινή 
υπουργική απόφαση «Περί χορήγησης ειδών ατομικής 
προστασίας στους Υπαλλήλους του Νομικού Προσώπου 
καθώς τροποποιήθηκε κοινή υπουργική απόφαση 
οικ.8653/21.2.97 Φ.Ε.Κ. 176/Β'». 

ιγ) Την υπ’ αριθμ. Γ2/2397/1987 για την πρόσληψη Βρε¬ 
φονηπιοκόμων αποκλειστικά. 

ιδ) Του Ν. 2307/1995 άρθρο 8 , παράγραφος 12 που 
αφορά τον χρόνο εργασίας. 

ιε) Το ΦΕΚ 554/Β'/15.5.2001 Ίδρυσης Νομικού Προσώ¬ 
που. 

2. Την υπ’ αριθμ. 7/2004 απόφαση του Διοικητικού Συμ¬ 
βουλίου του 1ου Δημοτικού Παιδικού Σταθμού Φιλοθέης 
Άρτας, με την οποία ψηφίζεται ο Οργανισμός Εσωτερικής 
Υπηρεσίας του και την 17/2004 όμοια του Δημοτικού Συμ¬ 
βουλίου Δήμου Φιλοθέης, με την οποία εκφράζει τη σύμ¬ 
φωνη γνώμη του. 

3. Το υπ’ αριθμ. 17/29.7.2004 πρακτικό του οικείου Υπη¬ 
ρεσιακού Συμβουλίου με θέμα «Έγκριση Ο.Ε.Υ 1ου Δη¬ 
μοτικού Παιδικού Σταθμού Φιλοθέης». 

4. Την υπ’ αριθμ. 20921/19.9.2001, (ΦΕΚ 1271/Β7 
2.10.2001), απόφαση του Γενικού Γραμματέα Περιφέρει¬ 
ας Ηπείρου, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων εγγράφων 
κ.λ.π με εντολή Γενικού Γραμματέα της Περιφέρειας», 
αποφασίζουμε: 

Επικυρώνουμε την 7/2004 απόφαση του Δ.Σ. του 1ου 
Δ.Π.Σ Φιλοθέης Άρτας με την οποία ψηφίζεται ο Οργανι¬ 
σμός Εσωτερικής Υπηρεσίας του, ο οποίος έχει ως εξής: 

Άρθρο Ιο 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού λει¬ 
τουργούν σε επίπεδο Διεύθυνσης ή Τμήματος ή Γραφεί¬ 
ου, ανάλογα με τη δυναμικότητα του Σταθμού και σύμ¬ 
φωνα με τη συστατική πράξη προσαρμογής του. 

Η Διεύθυνση Παιδικού Σταθμού αποτελείται από τα 
εξής τμήματα: 

α) Τμήμα Προσχολικής Αγωγής 

β) Τμήμα Διοικητικού - Οικονομικού 

Άρθρο 2 ο 

Αρμοδιότητες Διεύθυνσης και Τμημάτων 

Α) Η Δ/νση εποπτεύει, συντονίζει και κατευθύνει το παι¬ 
δαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3ο 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται, σε συνεργασία με 
τους παιδαγωγούς του Σταθμού, για την εφαρμογή των 


σύγχρονων απόψεων της Παιδαγωγικής και της Ψυχολο¬ 
γίας . 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία το προσωπικό τους γονείς και την υλικο- 
τεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία του. 

• Το παιδαγωγικό υλικό και τον πόσης φύσεως εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση των κτηρίων 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6 . Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλιστεί η εύρυθμη λειτουργία του Σταθμού και η 
επίτευξη των σκοπών του. 

8 . Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

Άρθρο 4ο 

Καθήκοντα Προϊσταμένου 
Τμήματος Προσχολικής αγωγής 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη / νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του τμήματος γιατη σω¬ 
στή εκτέλεση των καθηκόντων του. 

4. Εισηγείται στη Διεύθυνση τις ανάγκες του Τμήματος 
σε προσωπικό και πόσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
και γονέων. 

6 . Τηρεί όλα τα απαραίτητα βιβλία. 

Άρθρο 5ο 

Καθήκοντα Προϊσταμένου 
Τμήματος Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ. του προσωπικού. 

4. Συνεργάζεται με το Διευθυντή για την κατάρτιση του 
προϋπολογισμού- απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 6ο 

Οργανική σύνθεση Προσωπικού 
Οι θέσεις προσωπικού ορίζονται ως εξής: 

Α) ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
Κλάδος Ειδικότητα Θέσεις 

ΠΕ 60 Νηπιαγωγών 1 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος Ειδικότητα Θέσεις 

ΤΕ 16 Νηπιαγωγών με πτυχίο Βρεφονηπιοκομίας 2 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος Ειδικότητα Θέσεις 

ΔΕ Διοικητικών Γ ραμματέων 1 

ΔΕ8 Βοηθών Βρεφοκόμων Παιδοκόμων 2 

ΔΕ 32 Μαγείρων 1 

ΔΕ29 Οδηγών 1 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος Ειδικότητα Θέσεις 

ΥΕ 14 Βοηθητικού Προσωπικού (βοηθ. Μαγείρου) 1 

ΥΕ16 Προσωπικού Καθαριότητας 2 

Β) ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ 

Τη θέση καταλαμβάνει με την έναρξη ισχύος του παρό¬ 
ντος Οργανισμού σε οργανική - προσωποπαγή το προ¬ 
σωπικό που μετατάχθηκε με την υπ’ αριθμ. 9062/ 
25.8.2003 απόφαση της Περιφέρειας Ηπείρου, ΦΕΚ 
233/22.9.2003 σύμφωνα με τις διατάξεις του άρθρου 132 
του Ν. 1188/1981 όπως αντικαταστάθηκαν με την παρά¬ 
γραφο 3&4του άρθρου 12του Ν. 2503/1997.Το εν λόγω 
προσωπικό κρίνεται ως προϊστάμενος Δ/νσης - Τμήματος 
- Γραφείου σύμφωνα με το Ν. 2190/1994. 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος Ειδικότητα Θέσεις 

ΤΕ 16 Νηπιαγωγών με πτυχίο Βρεφονηπιοκομίας 1 

Άρθρο 7ο 

Προϊστάμενοι Υπηρεσιακών Μονάδων 

Προϊστάμενοι του Τμήματος του Παιδικού Σταθμού κα¬ 
θώς και του γραφείου Προσχολικής Αγωγής επιλέγονται 
από το εκπαιδευτικό προσωπικό του κλάδου ΤΕ 16 Νηπια¬ 
γωγών και ΠΕ Νηπιαγωγών, σύμφωνα με το Ν. 2190/1994, 
είτε κατέχουν οργανικές είτε προσωποπαγείς θέσεις. 

Άρθρο 8ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9ο 

Οι ανάγκες του Ν.Π. θα καλύπτονται κατά προτεραιό¬ 
τητα από μετατάξεις ή αποσπάσεις του προσωπικού που 
ανήκε στο Υπουργείο Υγείας. Οι μετατασσόμενοι υπάλ¬ 
ληλοι κατατάσσονται σε αντίστοιχη θέση των τυπικών 
προσόντων που κατέχουν και σε θέσεις όπως αυτές ορί¬ 
ζονται στον παρόντα οργανισμό. Γ ια τη διενέργεια μετα¬ 


τάξεων και αποσπάσεων θα λαμβάνονται υπόψη τα κριτή¬ 
ρια που θα ορίσει το Δημοτικό Συμβούλιο και ληφθούν 
υπόψη από το Υπηρεσιακό Συμβούλιο, το οποίο βάσει αυ- 
τώντων κριτηρίων θα συντάσσει πίνακες προτεραιότητας 
των υποψηφίων για κάθε κενή θέση την οποία το Ν.Π θα 
γνωστοποιεί στο Υ.Σ. μέχρι 31 Μαρτίου κάθε έτους. Οι αι¬ 
τήσεις των υπαλλήλων θα υποβάλλονται στο Υ.Σ. μέχρι 
31 Απριλίου και οι μετατάξεις θα διενεργούνται μέχρι 30 
Ιουνίου του τρέχοντος έτους. 

Άρθρο 10ο 
Πόροιτου Ν.Π. 

Α. Η κρατική επιχορήγηση σύμφωνα με τα οριζόμενα 
στηνπαρ. 6του άρθρου 12του Ν. 2880/2001 (ή άρθρο26 
του ΔΚΚ). 

Β. Άλλες επιχορηγήσεις από το Δήμο , το κράτος ή από 
άλλο φυσικό ή νομικό πρόσωπο. 

Γ. Κάθε είδους εισφορές δωρεές κληρονομιές κληρο¬ 
δοσίες. 

Δ. Πρόσοδοι από την περιουσία του 

Ε. Εισπράξεις από το αντίτιμο των πραγμάτων ή των 
υπηρεσιών που παρέχει το Ν.Π. 

Ο Δήμος Φιλοθέης είναι υποχρεωμένος να αποδίδει 
εντός του αυτού ημερολογιακού έτους στο Νομικό Πρό¬ 
σωπο τις επιχορηγήσεις οι οποίες έρχονται σ’ αυτόν βά¬ 
ση του Ν. 2880/01 και να κατανέμει σε διαφορετικό κωδι¬ 
κό αριθμό τη Μισθοδοσία από τα έξοδα λειτουργίας 

Άρθρο 11 ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. Το προσωπικό του Παι¬ 
δικού Σταθμού συνδέεται με αυτό με σύμβαση εργασίας 
δημοσίου δικαίου. Με την ίδια σύμβαση εργασίας συνδέ¬ 
εται και το προσλαμβανόμενο προσωπικό από τη θέση σε 
ισχύ του παρόντος και εντεύθεν. Το προσωπικό που έχει 
μεταταχθεί από το Υπουργείο Υγείας και Πρόνοιας με το 
Ν. 2280/2001 εξακολουθεί να διέπεται από το ασφαλιστι¬ 
κό και συνταξιοδοτικό καθεστώς του δημοσίου και την 
επικουρική ασφάλιση (ΜΤΠΥ - ΤΠΔΥ - ΤΕΑΔΥ). 

Όλη η εφεξής υπηρεσία στα νέα νομικά πρόσωπα θεω¬ 
ρείται ως πραγματική και συντάξιμη υπηρεσία ή ως χρόνος 
ασφάλισης κατά περίπτωση που διανύθηκε στην υπηρεσία 
απάτην οποία μετατάχθηκαν (αρ. 7παρ. 2,3 Ν. 2703/1999). 

Κατά τη διάρκεια της θητείας των υπαλλήλων του νομι¬ 
κού προσώπου δεν μπορούν να καταργηθούν οι θέσεις 
τις οποίες κατέχουν. 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση του Προέδρου του Δ.Σ. Οι κρινόμενοι 
από το αρμόδιο Υπηρεσιακό Συμβούλιο υπάλληλοι, σε πε¬ 
ρίπτωση απουσίας τους ή κωλύματος, αναπληρώνονται 
από τον κατά βαθμό αρχαιότερο υπάλληλο αυτής της 
υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανισμό 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του Ν.Π. το ύψος της οποίας θα ανέλθει στο 
ποσό των 30.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την κοινοποίησή της. 

Άρτα, 1 Σεπτεμβρίου 2004 
Με εντολή Γενικού Γραμματέα Περιφέρειας 
Ο Διευθυντής κ.α.α. 

ΧΡΥΣΑΝΘΗ ΜΑΜΑΛΗ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στο ΦΕΚ 1289/τ.Β'/23.8.2004 που δημοσιεύθηκε η 
υπ’ αριθμ. 2/22161/0022/9.8.2004 κοινή υπουργική 


απόφαση «Καθορισμός αποζημίωσης μελών της Διοι- 
κούσας Επιτροπής του Λογαριασμού Προστασίας 
Φορτοεκφορτωτών Λιμενεργατών (Λ.Π.Φ.Λ.)» γίνεται 
η παρακάτω διόρθωση: 

Στο προοίμιο της απόφασης στην παράγραφο 4: 
αντί της λέξης «απόφαση» 
τίθεται η λέξη «έγγραφο». 

(Από το Υπ. Απασχόλησης 
και Κοιν. Προστασίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




